VTT Expert Services | Uusitun E-säännön 118 rev. 1 vaikutukset linja-auton materiaalien palotestauksessa
​​Haettaessa linja-auton materiaalille E-säännön 118 mukaista tyyppihyväksyntää Liikenteen turvallisuusvirasto Trafista 26.7.2016 jälkeen, on uuden komponenttityypin oltava rev. 1 mukainen. Tuolloin päättyy 26.7.2012 siirtymäaika.​
E-sääntö linja-autojen sisämateriaalien paloturvallisuudesta.
Muutokset palotestauksiin liittyen
Palotestit on tehtävä myös linja-auton moottori- tai lämmityslaitetilojen eristemateriaaleille. Aikaisemmin on palotestattu vain sisäpuolisissa rakenteissa olevat materiaalit.
Vaatimustaso kasvaa osalla materiaaleista kun käytettävä testausmenetelmä vaihtuu.
Sallitaan vaihtoehtoinen testausmenetelmä, joka on käytössä laiva- ja junamateriaalien palotestauksissa.
Materiaalin palamisnopeuden määrittäminen – Annex 6 ja Annex 8 mukaiset testausmenetelmät
Merkittävä muutos liittyy linja-autossa olevien materiaalien palamisnopeuden määrittämiseen, siihen testataanko palamisnopeus koekappale vaakasuorassa (Annex 6) vai pystysuorassa (Annex 8).
Aikaisemmin, verhoja lukuun ottamatta, materiaalien palamisnopeus on määritetty koekappale vaakasuorassa asennossa, Annex 6 mukaisella testimenetelmällä.
E 118 rev. 1 mukaan vain linja-autossa vaakasuorassa asennossa olevien materiaalien palamisnopeus testataan koekappale vaakasuorassa asennossa. Muut testataan koekappale pystysuorassa, Annex 8 mukaan.
Vaatimus materiaalin palamisnopeudelle pysyy samana, 100 mm/min. Koska palo etenee nopeammin pystysuorassa kuin vaakasuorassa koekappaleessa, vaatimus kovenee niillä materiaaleilla, jotka jatkossa testataan muutossarjan 02 mukaisesti pystysuorassa.
Standardin ISO 5658-2 mukainen testi on vaihtoehtona menetelmille Annex 7 ja Annex 8
Laiva- ja junamateriaalien testauksessa käytössä ollutta standardin ISO 5658-2 mukaista koemenetelmää voidaan käyttää vaihtoehtoisena palotestinä.
E 118 rev. 1 mukaan materiaalin, jonka keskimääräinen CFE (kriittinen lämpövirrantiheys) on vähintään 20 kW/m2, eikä palavia pisaroita muodostu testattaessa ISO 5658-2 mukaan, katsotaan täyttävän Annex 7 ja Annex 8 vaatimukset.